1.

Informațiile din fișa produsului aferentă uscătorului de rufe de uz casnic cu tambur trebuie prezentate în următoarea ordine și trebuie incluse în broșura produsului sau în celelalte documente furnizate odată cu produsul: (a) denumirea sau marca de comerț a furnizorului; (b) identificatorul de model al furnizorului (codul, de obicei alfanumeric, prin care se distinge un anumit model de uscător de rufe de uz casnic cu tambur de alte modele cu aceeași marcă sau aceeași denumire a furnizorului); (c) capacitatea nominală, în kg de rufe din bumbac, în cazul programului standard pentru bumbac cu încărcătură completă; (d) precizarea tipului de uscător de rufe de uz casnic cu tambur: cu ventilație, cu acțiune de condensare sau alimentat cu gaz; (e) clasa de eficiență energetică, în conformitate cu anexa VI punctul 1; (f) pentru uscătoare de rufe de uz casnic cu tambur alimentate de la rețeaua electrică: consumul anual ponderat de energie (AEc ), rotunjit la o zecimală; acesta este descris drept: „Consum de energie «X» kWh pe an, bazat pe 160 de cicluri de uscare efectuate cu programul standard pentru bumbac, cu încărcătură completă și parțială, și pe consumul în modurile cu consum redus de putere. Consumul efectiv de energie depinde de modul de utilizare a aparatului.”; pentru uscătoare de rufe de uz casnic cu tambur alimentate cu gaz: consumul anual ponderat de energie [AEC(GAS) ], rotunjit la o zecimală; acesta este descris drept: „Consum de energie «X» kWh-Gaz pe an, bazat pe 160 de cicluri de uscare efectuate cu programul standard pentru bumbac, cu încărcătură completă și parțială. Consumul efectiv de energie depinde de modul de utilizare a aparatului.”; și consumul anual ponderat de energie [AEC(GAS)el ], rotunjit la o zecimală; acesta este descris drept: „Consum de energie «X» kWh pe an, bazat pe 160 de cicluri de uscare efectuate cu programul standard pentru bumbac, cu încărcătură completă și parțială și pe consumul în modurile cu consum redus de putere. Consumul efectiv de energie depinde de modul de utilizare a aparatului.”; (g) dacă uscătorul de rufe de uz casnic cu tambur este unul automat sau neautomat; (h) în cazul în care uscătorul de rufe de uz casnic cu tambur a primit o „etichetă ecologică UE” în temeiul Regulamentului (CE) nr. 66/2010, se poate include această informație; (i) consumul de energie (Edry , Edry½ , Egdry , Egdry½ , Egdry,a , Egdry½,a ) al programului standard pentru bumbac cu încărcătură completă și parțială; (j) consumul de putere al modului oprit (Po ) și al modului inactiv (Pl ) în cazul programului standard pentru bumbac cu încărcătură completă; (k) durata modului inactiv, dacă uscătorul de rufe de uz casnic cu tambur este prevăzut cu un sistem de gestionare a energiei; (l) menționarea faptului că „programul standard pentru bumbac” utilizat cu încărcătură completă și parțială este ciclul standard de uscare la care se referă informațiile de pe etichetă și din fișă, că acesta este adecvat pentru uscarea rufelor din bumbac cu un grad normal de umiditate și că acesta este cel mai eficient program pentru bumbac din punctul de vedere al consumului de energie. (m) durata ponderată (Tt ) a „programului standard pentru bumbac cu încărcătură completă și parțială”, exprimată în minute și rotunjită la cea mai apropiată valoare întreagă, precum și durata „programului standard pentru bumbac cu încărcătură completă” (Tdry ) și a „programului standard pentru bumbac cu încărcătură parțială” (Tdry½ ) exprimată în minute, rotunjită la cea mai apropiată valoare întreagă; (n) dacă uscătorul de rufe de uz casnic cu tambur este unul cu acțiune de condensare, clasa de eficiență a condensării, determinată în conformitate cu anexa VI punctul 2, descrisă drept „clasa de eficiență «X» a condensării pe o scară de la G (minimă) la A (maximă)”; această informație se poate exprima prin alte mijloace, cu condiția să fie clar că scara este de la G (eficiență minimă) la A (eficiență maximă); (o) dacă uscătorul de rufe de uz casnic cu tambur este unul cu acțiune de condensare, eficiența medie a condensării Cdry și Cdry½ a programului standard pentru bumbac cu încărcătură completă și parțială, precum și eficiența ponderată a condensării (Ct ) pentru „programul standard pentru bumbac cu încărcătură completă și parțială”, exprimată ca procent și rotunjită la cel mai apropiată valoare întreagă; (p) nivelul de putere acustică (medie ponderată – LWA), exprimate în dB și rotunjite la cel mai apropiat număr întreg în cazul programului standard pentru bumbac cu încărcătură completă; (q) dacă uscătorul de rufe de uz casnic cu tambur este destinat să fie încorporat, o indicație în acest sens.